11ኛው የኢህአዴግ ጉባዔ የተለየ የርዕዮተ-ዓለም ለውጥ እንደማያደርግ ተገለፀ
አሥራ አንደኛው የኢህዴግ ድርጅታዊ ጉባዔ የተለየ የርዕዮተ-ዓለም ለውጥ እንደማያደርግ የአማራ ዲሞክራሲያዊ ፓርቲ /አዴፓ/ ሊቀመንበር አቶ ደመቀ መኮንን ገለፁ። ለህዝቡ ዕድገት የሚጠቅሙ የፕሮግራም ማሻሻያዎች ይደረጋሉ፤ ብለዋል።የአዴፓ ሊቀመንበርና የሃገሪቱ ምክትል ጠቅላይ ሚንስትር አቶ ደመቀ ይህን የተናገሩት ሃዋሳ ላይ በተከፈተው የኢሕአዴግ ጉባዔ ላይ ለመገኘት ትናንት ከባህር ዳር ከመነሳታቸው በፊት በሰጡት ቃል ነው።አዴፓ አቶ ደመቀ መኮንንን ሊቀመንበር፤ አቶ ገዱ አንዳርጋቸውን ምክትል ሊቀ መንበር አድርጎ በመመረጥ ጉባዔውን ትናንት ያጠናቀቀው ትናንት ቀትር ላይ ነበር።   